RESOLUCIÓ de xxxx d'octubre de 2023, de la Direcció general de personal, de la Conselleria d'Educació, Universitats i Ocupació, per la qual s'estableix el procediment per a l'acreditació de la competència digital docent en el context dels centres educatius d'ensenyaments no universitaris i sostinguts amb fons públics dependents de la Conselleria d'Educació, Universitats i Ocupació.

Índex

Introducció

Primer. Objecte

Segon. Participació en el procediment d'acreditació

Tercer. Procediment

Quart. Certificació

Cinqué. Acreditació

Sisé. Verificació

Seté. Difusió

Disposició transitòria

Disposició addicional primera

Disposició addicional segona

Introducció

En la Resolució de 4 de maig de 2022 de la Direcció General d'Avaluació i Cooperació Territorial, per la qual es publica l'Acord de la Conferència Sectorial d'Educació, sobre l'actualització del marc de referència de la competència digital docent es desenvolupa el Marc de referència de la Competència digital docent (MRCDD) aprovat pel Grup de treball de Tecnologies de l'Aprenentatge en reunió celebrada el 19 de gener de 2022, assenyala que les tecnologies digitals han transformat tots els àmbits de la nostra vida, des del treball i l'economia fins a l'oci i la cultura. Així mateix, assenyala que, en el context educatiu, la seua presència és cada vegada més important, ja que poden ser utilitzades com a objecte d'aprenentatge i com a eines per a desenvolupar qualsevol altre tipus d'aprenentatge.

Aquest doble objectiu queda reflectit en l'article 2 de la Llei orgànica 2/2006, de 3 de maig, d'Educació, modificada per la Llei orgànica 3/2020, de 29 de desembre, en el qual es fixen els fins del sistema educatiu, i en els articles corresponents als diferents ensenyaments en relació amb els principis pedagògics i el desenvolupament curricular, així com pel que concerneix la formació del professorat i a l'organització dels centres, aspectes contemplats, respectivament, en els articles 102 sobre formació permanent, 111 bis sobre les tecnologies de la informació i la comunicació i 121 sobre el projecte educatiu”.

Per part seua, la Llei orgànica 3/2018, de 5 de desembre, de Protecció de Dades Personals i garantia dels drets digitals, ha previst en l'article 83 el dret a l'educació digital.

La Resolució d'1 de juliol de 2022, de la Direcció General d'Avaluació i Cooperació Territorial, per la qual es publica l'Acord de la Conferència Sectorial d'Educació sobre la certificació, acreditació i reconeixement de la competència digital docent, estableix els procediments per a l'acreditació dels nivells de la competència digital docent inclosos en el MRCDD vigent i recollits en el seu annex I.

La Resolució de 21 de juliol de 2022, de la Secretaria d'Estat d'Educació, publica l'Acord de la Conferència Sectorial d'Educació de 23 de juny de 2022, pel qual s'aprova la proposta de distribució territorial dels crèdits destinats al Programa de cooperació territorial per a la millora de la competència digital educativa #CompDigEdu, en el marc del component 19 «Pla Nacional de Capacitats Digitals» del Mecanisme per a la Recuperació i Resiliència acordat pel Consell Europeu.

La Llei 40/2015, d'1  d'octubre, disposa en l'article 151.2. a, que les decisions que adopte la Conferència Sectorial podran revestir la forma d'Acords, que «són d'obligat compliment i directament exigibles d'acord amb el que es preveu en la Llei 29/1998, de 13 de juliol, reguladora de la Jurisdicció contenciosa administrativa».

L'Ordre 64/2012, de 26 d'octubre, de la Conselleria d'Educació, Formació i Ocupació, per la qual es desenvolupa el Decret 231/1997, de 2 de setembre, que regula la creació, estructura i funcionament dels Centres de Formació, Innovació i Recursos Educatius de la Comunitat Valenciana, determina el desenvolupament dels plans anuals d'actuació dels Centres de Formació, Innovació i Recursos Educatius (CEFIRE), així com l'assessorament als centres educatius en el desenvolupament de les activitats formatives.

L'Ordre 65/2012, de 26 d'octubre, de la Conselleria d'Educació, Formació i Ocupació, estableix el model de formació permanent del professorat i el disseny, reconeixement i registre de les activitats formatives, defineix el Programa anual de formació permanent del professorat (PAF) com el document guia que definirà les línies estratègiques d'actuació, així com els processos d'avaluació de l'impacte de la formació permanent del professorat.

La Resolució de 28 de juny de 2022, de la Secretaria Autonòmica d'Educació i Formació Professional, per la qual s'estableix el Pla biennal de formació permanent del professorat corresponent als cursos 2022-2023 i 2023-2024 que inclou entre les seues línies estratègiques marque el desenvolupament de competències professionals per a funcions específiques. Entre elles la formació del professorat i les tecnologies de la informació i de la comunicació (TIC) i la comunicació audiovisual en els processos d'ensenyament i aprenentatge. En aquest sentit, donada la naturalesa i rellevància d'aquesta línia formativa, el desenvolupament i actualització de les competències professionals en les tecnologies de la informació i de la comunicació (TIC) i la comunicació audiovisual en els processos d'ensenyament i aprenentatge dels docents forma part dels Plans Anuals d'Actuació (PAA) dels Centres de Formació, Innovació i Recursos Educatius (CEFIRE) de la Comunitat Valenciana.

Per tot l'anteriorment exposat, d'acord amb el que s'estableix en la legislació esmentada i en virtut de les competències que em confereixen l'article 93 del Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les Conselleries de la Generalitat, i l'article 8 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:

*Primer. Objecte*

L'objecte d'aquesta resolució és regular el procediment per a l'acreditació del professorat dels centres educatius d'ensenyaments no universitaris i sostinguts amb fons públics en competència digital docent, conforme al desenvolupament normatiu de la Resolució d'1 de juliol de 2022, de la Direcció General d'Avaluació i Cooperació Territorial del Ministeri d'Educació i Formació Professional, per la qual es publica l'Acord de la Conferència Sectorial d'Educació sobre la certificació, acreditació i reconeixement de la competència digital docent en els nivells: A1, A2, B1, B2, C1 i C2.

*Segon. Participació en el procés d'acreditació*

Podrà participar en aquest procediment:

1. El personal docent en servei actiu, suspensió de funcions o en excedència dels centres sostinguts amb fons públics d'ensenyaments no universitaris regulats en la Llei orgànica 2/2006, de 3 de maig, d'educació, en la Comunitat Valenciana.

2. Personal funcionari de cossos docents de la Comunitat Valenciana adscrit als organismes educatius de les diferents Conselleries, de l'Administració General de l'Estat, en serveis especials, en programes de l'Acció Educativa Espanyola en l'Exterior o en el Ministeri d'Educació i Formació Professional i en altres administracions públiques.

3. Inspectores i inspectors d'Educació de la Conselleria d'Educació, Universitats i Ocupació.

*Tercer. Procediment*

L'objectiu del procediment serà acreditar els nivells de competència digital docent a partir del que s'estableix en la Resolució esmentada**.**

La Subdirecció General de Formació del Professorat publicarà en el seu web els apartats i nivells d'acreditació, així com les convocatòries, els procediments d'anàlisis i validació de les evidències compatibles i les guies d'avaluació.

La Conselleria d'Educació, Universitats i Ocupació, en el compte de l'Oficina Virtual del Docent (OVIDOC), facilitarà un informe actualitzat sobre les formacions en competència digital docent segons el MRCDD vigent i realitzades en la xarxa CEFIRE de la Subdirecció General de Formació del Professorat, així com les competències obtingudes.

El procediment es realitzarà en funció dels següents apartats i nivells d'acreditació:

1. Nivell d'acreditació A1:

Certificació de la formació:

* Una o diverses activitats formatives amb una duració total mínima de 40 hores, exceptuant congressos i jornades, realitzades i reconegudes a partir del curs acadèmic 2017/2018 en la xarxa de CEFIRE de la Subdirecció General de Formació del Professorat de la Conselleria d'Educació, Universitats i Ocupació de la Generalitat que atenguen a totes les àrees d'un nivell A1 en el desenvolupament de les competències del MRCDD vigent. La Conselleria d'Educació, Universitats i Ocupació, en el compte d'OVIDOC del personal docent, facilitarà un informe actualitzat amb l'historial d'aquestes activitats formatives, així com les competències obtingudes.

* La Subdirecció General de Formació del Professorat facilitarà en la seua oferta anual formació específica de fins a 40 hores per a l'acreditació del nivell A1, pel total de les hores del nivell o per mòduls de 10 hores de cadascuna de les àrees específiques.

Superació de prova específica d'acreditació:

* La Subdirecció General de Formació del Professorat podrà convocar proves específiques d'acreditació del nivell A1 en el desenvolupament de les competències del MRCDD vigent, cobrint totes les àrees i, almenys, el 80% dels indicadors del MRCDD vigent.

Títols oficials:

* Títols oficials que habiliten per a la professió docent (Grau en mestre en Educació Infantil, Grau en mestre en Educació Primària, Màster universitari de formació del professorat de secundària, cursos d'especialització didàctica per a professors tècnics d'FP, etc.), les mencions sobre tecnologies educatives en els Graus en mestre i màster oficial universitari en matèria de competència digital docent per a l'ús de les tecnologies a l'aula; sempre que cobrisquen totes les àrees d'un nivell A1 en el desenvolupament de les competències del MRCDD vigent i, almenys, el 80% dels indicadors del MRCDD vigent.

2. Nivell d'acreditació A2:

Certificació de la formació:

* Una o diverses activitats formatives amb una duració total mínima de 50 hores, exceptuant congressos i jornades, realitzades i reconegudes a partir del curs acadèmic 2017/2018 en la xarxa de CEFIRE de la Subdirecció General de Formació del Professorat de la Conselleria d'Educació, Universitats i Ocupació de la Generalitat, que atenguen a totes les àrees d'un nivell A2 en el desenvolupament de les competències del MRCDD vigent. La Conselleria d'Educació, Universitats i Ocupació, en el compte d'OVIDOC del personal docent, facilitarà un informe actualitzat amb l'historial d'aquestes activitats formatives, així com les competències obtingudes.

* La Subdirecció General de Formació del Professorat facilitarà en la seua oferta anual formació específica de fins a 50 hores per a l'acreditació del nivell A2, pel total de les hores del nivell o per mòduls de 10 hores de cadascuna de les àrees específiques.

Superació de prova específica d'acreditació:

* La Subdirecció General de Formació del Professorat podrà convocar proves específiques d'acreditació del nivell A2 en el desenvolupament de les competències del MRCDD vigent, cobrint totes les àrees i, almenys, el 80% dels indicadors del MRCDD vigent.

Títols oficials:

* Títols oficials que habiliten per a la professió docent (Grau en mestre en Educació Infantil, Grau en mestre en Educació Primària, Màster universitari de formació del professorat de secundària, cursos d'especialització didàctica per a professors tècnics d'FP, etc.), les mencions sobre tecnologies educatives en els Graus en mestre i màster oficial universitari en matèria de competència digital docent per a l'ús de les tecnologies a l'aula; sempre que cobrisquen totes les àrees d'un nivell A2 en el desenvolupament de les competències del MRCDD vigent i, almenys, el 80% dels indicadors del MRCDD vigent.

3. Nivell d'acreditació B1:

Certificació de la formació:

* Una o diverses activitats formatives amb una duració total mínima de 60 hores, exceptuant congressos i jornades, realitzades i reconegudes a partir del curs acadèmic 2017/2018 en la xarxa de CEFIRE de la Subdirecció General de Formació del Professorat de la Conselleria d'educació, Universitats i Ocupació de la Generalitat, que atenguen a totes les àrees d'un nivell B1 en el desenvolupament de les competències del MRCDD vigent. La Conselleria d'educació, en el compte d'OVIDOC del personal docent, facilitarà un informe actualitzat amb l'historial d'aquestes activitats formatives, així com les competències obtingudes.

* La Subdirecció General de Formació del Professorat facilitarà en la seua oferta anual formació específica de fins a 60 hores per a l'acreditació del nivell B1, pel total de les hores del nivell o per mòduls de 10 hores de cadascuna de les àrees específiques.

Superació de prova específica d'acreditació:

* La Subdirecció General de Formació del Professorat podrà convocar proves específiques d'acreditació del nivell B1 en el desenvolupament de les competències del MRCDD vigent, cobrint totes les àrees i, almenys, el 80% dels indicadors del MRCDD vigent.

Avaluació de l'acompliment

* La Subdirecció General de Formació del Professorat podrà convocar el procediment per a la superació d'una avaluació del nivell B1 vigent en el desenvolupament de les competències del MRCDD, a través de l'observació de l'acompliment, seguint una guia d'avaluació pública.

4. Nivell d'acreditació B2:

Certificació de la formació:

* Una o diverses activitats formatives amb una duració total mínima de 70 hores, exceptuant congressos i jornades, realitzades a partir del curs acadèmic 2017/2018 en la xarxa de CEFIRE de la Subdirecció General de Formació del Professorat de la Conselleria d'educació, Universitats i Ocupació de la Generalitat, que atenguen a totes les àrees d'un nivell B2 en el desenvolupament de les competències del MRCDD vigent. La Conselleria d'educació, en el compte d'OVIDOC del personal docent, facilitarà un informe actualitzat amb l'historial d'aquestes activitats formatives, així com les competències obtingudes.

* La Subdirecció General de Formació del Professorat facilitarà en la seua oferta anual formació específica de fins a 70 hores per a l'acreditació del nivell B2, pel total de les hores del nivell o per mòduls de 10 hores de cadascuna de les àrees específiques.

Superació de prova específica d'acreditació:

* La Subdirecció General de Formació del Professorat podrà convocar proves específiques d'acreditació del nivell B2 en el desenvolupament de les competències del MRCDD vigent, cobrint totes les àrees i, almenys, el 80% dels indicadors del MRCDD vigent.

Avaluació de l'acompliment

* La Subdirecció General de Formació del Professorat podrà convocar el procediment per a la superació d'una avaluació del nivell B2 vigent en el desenvolupament de les competències del MRCDD, a través de l'observació de l'acompliment, seguint una guia d'avaluació pública.

5. Nivell d'acreditació C1:

Avaluació a través de l'observació de l'acompliment i/o per un procés d'acreditació d'anàlisi i validació de les evidències compatibles amb els indicadors del nivell C1 del MRCDD vigent en el qual es verifique que es cobreixen totes les àrees i, almenys, el 80% dels indicadors d'aquest nivell.

Tindran consideració d'evidències i hauran de documentar-se i estar específicament relacionades amb les competències digitals docents:

— Assessories de formació TIC, assessories de Competència digital, coordinació TIC o lloc equivalent.

— Docents d'especialitats relacionades amb les àrees i competències del MRCDD vigent.

— Premis nominals atorgats per les Administracions educatives.

— Publicacions amb NIPO i/o ISBN, ISSN, DOI o URL.

— Coordinació de projectes de formació en centres.

— Participació en accions formatives en qualitat de tutor/a o ponent.

— Participació en projectes col·lectius d'investigació i d'innovació.

— Així com qualsevol altra evidència que acredite el nivell C1.

La SDG de Formació del Professorat convocarà el procediment d'anàlisi i validació de les evidències compatibles i publicarà la guia d'avaluació pública.

6. Nivell d'acreditació C2:

Es podrà acreditar el nivell C2 per àrees, a través de l'avaluació de l'observació de l'acompliment i/o per un procés d'acreditació d'anàlisi i validació de les evidències compatibles amb els indicadors del nivell C2 del MRCDD vigent:

Tindran consideració d'evidències i hauran de documentar-se i estar específicament relacionades amb les competències digitals docents:

— Premis nominals atorgats per les Administracions educatives.

— Publicacions amb NIPO i/o ISBN, ISSN, DOI o URL.

— Participació com a ponent en congressos d'àmbit autonòmic, nacional i internacional.

— Coordinació i autoria de projectes d'investigació i d'innovació educativa.

— Reconeixements per part de les Administracions educatives d'haver implementat millores significatives en l'àmbit educatiu.

— Currículum documentat per a avaluar la trajectòria professional.

— Qualsevol altra evidència que acredite el nivell C2.

La SDG de Formació del Professorat convocarà el procediment d'anàlisi i validació de les evidències compatibles i publicarà la guia d'avaluació pública.

*Quart. Certificació*

La participació en la formació específica per a l'acreditació de la competència digital docent se certificarà d'acord amb l'Ordre 65/2012, de 26 d'octubre, de la Conselleria d'Educació, Formació i Ocupació, que estableix el model de formació permanent del professorat i el disseny, reconeixement i registre de les activitats formatives.

*Cinqué. Acreditació*

1. Responsable de l'acreditació.

En relació amb la informació obtinguda d'ofici i als procediments especificats en l'apartat tercer d'aquesta resolució, la Conselleria d'Educació, Universitats i Ocupació expedirà l'acreditació de la Competència Digital Docent corresponent que quedarà registrada en el compte de formació en l'apartat de l'historial administratiu de l'Oficina Virtual del Docent (OVIDOC).

1. Comissió d'acreditació

Els diferents processos que es convocaran per a l'acreditació en competència digital docent, recollits en la present resolució, seran avaluats per una comissió d'acreditació.

2.1. Composició

La comissió es constituirà com a òrgan col·legiat.

1. President: La persona que ocupe la Subdirecció General de Formació del Professorat.
2. Vocals: El/la cap de Servici de Registre i Acreditació de la formació docent; el director o directora del Cefire Competència Digital Docent; un inspector d'educació designat per la Inspecció General d'Educació.
3. Secretari: Un assessor o assessora del Cefire de Competència Digital Docent designat per la Subdirecció General de Formació del Professorat, que actuarà com a secretari o secretària amb veu i vot.
4. Els sindicats integrants de la Taula Sectorial de Personal Docent no Universitari podran nomenar un representant per a assistir a les sessions de la Comissió, amb veu i sense vot.

La comissió podrà comptar amb el suport i assessorament d'especialistes en el procés d'anàlisi i valoració.

 2.2. Funcionament

1. El funcionament estarà regit per la Llei 40/2015, d'1 d'octubre, que regula els òrgans col·legiats.
2. El president de la comissió d'acreditació efectuarà la convocatòria per a la sessió de constitució de la comissió. En aquesta sessió, el president informarà sobre les sol·licituds admeses i sobre el procediment establit per a la seua valoració. La comissió determinarà el calendari d'actuacions. El secretari o la secretària estendrà acta d'aquesta sessió
3. En cas d'absència del president, serà el o la titular de la Direcció General de Personal qui determinarà qui ho substitueix.

2.3 Funcions

1. Desenvolupar el procediment d'acreditació en les seues diferents modalitats d'acord amb el que disposa la present resolució.
2. Valorar la documentació o mèrits acreditats per les persones sol·licitants.
3. Sol·licitar, en cas necessari, aquella documentació original que servisca per a verificar els mèrits al·legats en les sol·licituds.
4. Coordinar les proves específiques d'acreditació.
5. Elevar les llistes provisionals de persones sol·licitants acreditades i no acreditades per a la seua publicació.
6. Resoldre les al·legacions presentades contra les llistes provisionals i contra els actes de la mateixa comissió.
7. Elevar la corresponent llista definitiva de sol·licitants acreditats.
8. Quantes unes altres siguen convenients per a garantir el correcte funcionament de la comissió.

3. Dades de l'acreditació

L'acreditació haurà d'incloure, com a mínim, les següents dades:

a) Referència a la normativa que regule l'acreditació.

b) El reconeixement i procediment d'acreditació de la competència digital docent.

c) Denominació de l'acreditació.

d) Nivell de competència digital docent i referència al marc de competència digital docent respecte al qual s'acrediten (A1, A2, B1, B2, C1 i C2).

e) L'Administració educativa que ho expedeix.

f) Dates de la persona sol·licitant (nom i cognoms i, DNI).

g) Data d'expedició.

*Sisé. Verificació*

Amb data X de xxxxx de 2023, s'emet informe TIC-XXXX, favorable de coordinació informàtica per part de la Direcció General de Tecnologies de la Informació i les Comunicacions (CSV:XXXXXXXXXXXXXXXXXXXXXXXXXX) al projecte de Resolució d'aquesta Direcció general per a l'aplicació del segell electrònic a les actuacions administratives automatitzades plantejades.

La verificació del certificat, així com la dels documents generats que incloguen el segell electrònic, podrà realitzar-se a través de l'Agència de Tecnologia i Certificació Electrònica-ACCV, així com pel servei Valid@ de la plataforma de validació de certificats de l'Administració General de l'Estat, en la següent adreça electrònica: <https://valide.redsara.es/>.

*Seté. Difusió*

Tota la informació relativa als procediments recollits en aquesta Resolució es farà pública en la web de la Subdirecció General de Formació del Professorat <[https://ceice.gva.es/es/web/formacion-profesorado/inicio>](https://ceice.gva.es/es/web/formacion-profesorado/inicio%3E)

*Disposició Transitòria*

L'administració facilitarà, durant el curs 2023-24, formacions específiques per al personal docent en actiu en els centres educatius d'ensenyaments no universitaris sostinguts amb fons públics, amb la finalitat de completar, per a qui no tinguera totes les àrees, la formació específica en els nivells A1 i A2. S'acreditarà d'ofici als qui tinguen totes les àrees superades en el desenvolupament de les competències d'aquests nivells del MRCDD vigent.

*Disposició addicional primera.*

Es consideraran equivalents i, per tant, es reconeixeran com a tals les acreditacions en competència digital docent d'altres Administracions educatives, segons el que es disposa en la Resolució de la Direcció General d'Avaluació i Cooperació Territorial d'1 de juliol de 2022.

*Disposició addicional segona*.

El recollit en aquesta resolució en relació amb l'acreditació de competència digital docent s'entendrà en el marc de les funcions i atribucions pròpies de cada cos docent.

València, XX de XXXXX de 2023

La Directora General de Personal docent, XXXXXXX